CELEX: 32020D0783
Language: lv
Date: 2020-06-12 00:00:00
Title: Komisijas Īstenošanas lēmums (ES) 2020/783 (2020. gada 12. jūnijs), ar ko Lēmumu 2012/757/ES groza attiecībā uz pasākumiem, ar kuriem Covid-19 pandēmijas dēļ pielāgo periodisko medicīnisko pārbaužu biežumu personālam, kas veic drošībai būtiskus uzdevumus, izņemot mašīnistiem (Dokuments attiecas uz EEZ)

15.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 188/16
               
            
         KOMISIJAS ĪSTENOŠANAS LĒMUMS (ES) 2020/783
         (2020. gada 12. jūnijs),
         ar ko Lēmumu 2012/757/ES groza attiecībā uz pasākumiem, ar kuriem Covid-19 pandēmijas dēļ pielāgo periodisko medicīnisko pārbaužu biežumu personālam, kas veic drošībai būtiskus uzdevumus, izņemot mašīnistiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/797 (2016. gada 11. maijs) par dzelzceļa sistēmas savstarpēju izmantojamību Eiropas Savienībā (1) un jo īpaši tās 5. panta 11. punktu,
         tā kā:
         
                     (1)
                  
                  
                     Dalībvalstis ir informējušas Komisiju par grūtībām Covid-19 pandēmijas ietekmē noteikto pasākumu dēļ atjaunināt sertifikātus vai licences personālam, kas veic drošībai būtiskus uzdevumus, izņemot mašīnistiem.
                  
               
                     (2)
                  
                  
                     Minēto pasākumu dēļ nevar izpildīt Komisijas Lēmuma 2012/757/ES (2) I pielikuma 4.7.2.2.1. punktā noteiktās prasības par periodisko medicīnisko pārbaužu biežumu personālam, kas veic drošībai būtiskus uzdevumus, izņemot mašīnistiem. Lai nodrošinātu pakalpojumu nepārtrauktību, minēto pārbaužu pabeigšanai būtu jāpiešķir seši papildu mēneši. Tam nebūtu jāskar papildu medicīnisko pārbaužu veikšana vai biežākas pārbaudes, ja tās vajadzīgas darbinieka veselības stāvokļa dēļ.
                  
               
                     (3)
                  
                  
                     Tāpēc Lēmums 2012/757/ES būtu attiecīgi jāgroza.
                  
               
                     (4)
                  
                  
                     Kopš 2020. gada 1. marta personāls, kas veic drošībai būtiskus uzdevumus, Covid-19 pandēmijas dēļ, iespējams, nav spējis izpildīt prasību par periodisko pārbaužu biežumu. Tāpēc, lai izvairītos no juridiskās nenoteiktības, tā perioda pagarinājums, kurā periodiskās medicīniskās pārbaudes ir jāpabeidz, būtu jāpiemēro no 2020. gada 1. marta.
                  
               
                     (5)
                  
                  
                     Šajā lēmumā paredzētie pasākumi ir saskaņā ar Direktīvas (ES) 2016/797 51. panta 1. punktā minētās komitejas atzinumu.
                  
               
                     (6)
                  
                  
                     Lai nodrošinātu šajā lēmumā paredzēto pasākumu efektivitāti, šim lēmumam būtu jāstājas spēkā nākamajā dienā pēc tā publicēšanas Eiropas Savienības Oficiālajā Vēstnesī,
                  
               IR PIEŅĒMUSI ŠO LĒMUMU.
         
            1. pants
            Lēmuma 2012/757/ES I pielikuma 4.7.2.2.1. punktam pievieno šādu daļu:
            
               “Neskarot 4.7.2.2.3. punktu par papildu medicīniskām pārbaudēm un/vai psiholoģiskajiem novērtējumiem, ja šajā punktā noteiktā periodiskā medicīniskā pārbaude bija jāpabeidz laikposmā no 2020. gada 1. marta līdz 2020. gada 31. augustam, periodu, kurā tā jāpabeidz, pagarina par sešiem mēnešiem. Ja ārsts ir noteicis biežākas pārbaudes, pagarinājumu nepiemēro, izņemot, ja dalībvalsts lemj citādi. Dzelzceļa pārvadājumu uzņēmumi un infrastruktūras pārvaldītāji ievieš procedūras, ar kurām kontrolē risku, ka personāls varētu ierasties darbā darbnespējīgs.”
            
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 12. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 138, 26.5.2016., 44. lpp.
         
         
            (2)  Komisijas Lēmums 2012/757/ES (2012. gada 14. novembris) par savstarpējas izmantojamības tehnisko specifikāciju attiecībā uz Eiropas Savienības dzelzceļu sistēmas “satiksmes nodrošināšanas un vadības” apakšsistēmu un par grozījumiem Lēmumā 2007/756/EK (OV L 345, 15.12.2012., 1. lpp.).